runetrust/blame-folketinget-dk huggingface dataset:
Nick Hækkerup (S), 2021-05-21:
Selv om udgangspunktet er, at når det, der er på nettet, er lovligt, så skal det vel have lov til at være der, fordi det ligger stærkt i tråd med ytringsfriheden, så er vi jo alligevel et sted nu, hvor der kan være folk, som alene på grund af tonen på nettet vælger ikke at bruge deres ytringsfrihed – fordi man bliver hængt ud, fordi man bliver chikaneret, fordi man bliver forfulgt, fordi man bliver kaldt de værste ting.
Peder Hvelplund (EL), 2022-04-08:
Meget tyder på, at Putin vil intensivere sine krigshandlinger i Donbas foruden Mariupol, som kan tjene som en korridor mellem Donbas og Krim – en udvikling, der kan lede til en mere permanent, dybt ulovlig og skandaløs annektering af ukrainsk territorium.
Inge-Lene Ebdrup (V), 2005-06-14:
Vil hr. Rasmus Prehn modsætte sig, at det her lovforslag bliver kørt igennem, uden at vi får afklaret det andet spørgsmål, eller mener han, at det her rent faktisk også er noget, som man bør gøre, uanset hvordan afklaringen i forhold til grundlovens § 73 falder ud?
Søren Pind (V), 2011-04-28:
Det Radikale Venstre argumenterer også i sit forslag med, at det af udredningen fremgår, at flere af de adspurgte lande fremhæver, at dobbelt statsborgerskab understøtter integrationen, fordi det for den enkelte person bl.a. medfører en solidaritetsfølelse, som er motiverende for den pågældendes lyst til at uddanne sig og søge arbejde.
Jesper Petersen (SF), 2009-04-14:
SF ville altså helst have beholdt den nuværende nummerplade, og så kunne det være et tilvalg, om man ville have den EU-nummerplade, som nogle grupper jo har efterspurgt, fordi det kan være en praktisk hjælp, når man skal køre rundt i EU, at man ikke længere skal have et DK-skilt i bagruden, men at man kan have det hele på nummerpladen.
Astrid Krag (SF), 2011-06-14:
Jeg mener, at det er fuldstændig afgørende, at vi i forbindelse med det her lovforslag med svaret fra ministeren i høringsnotatet og i bemærkningerne får slået fast, at det stadig er domstolenes rolle at tage hensyn til usikkerhed om rækkevidden af de internationale forpligtelser.
Britt Bager (V), 2017-04-26:
Vi har bl.a. forlænget det kommunale grundkapitalsindskud, 10-procentsindskuddet, i stedet for de 14 pct., der tidligere har været, vi har bibeholdt 25-procentsreglen, når der skal opføres nye boliger, og vi har lempet planloven, sådan at det nu er muligt at opføre flytbare containerboliger i op til 10 år.
Niels Flemming Hansen (KF), 2020-05-05:
Må jeg ikke opfordre ministeren til at kalde os ind, så vi kan se på, hvad vi kan blive enige om i lyset af coronakrisen at sætte i gang hurtigt, og så vi kan få et økonomisk overblik over, hvor mange penge der skal bruges, således at vi ligesom kan komme en lille smule i gang og i hvert fald være på forkant med udviklingen?
Thomas Jensen (S), 2025-01-16:
Skulle vi følge SF's ønske om at give kommunerne denne ønskede hjemmel, skulle vi enten oprette af en helt ny centralt administreret godkendelseskategori for partybusser, som kommunerne kunne regulere efter, eller også kunne vi give kommunerne medbestemmelse over godkendelsen af alle busser i Danmark, og jeg synes, at ingen af delene er at foretrække.
Helge Adam Møller (KF), 2002-04-30:
Men nu er regeringens forslag jo sendt i høring, og det er mit håb og min tro, at regeringen og Venstres og Det Konservative Folkepartis folketingsgrupper, når høringen er overstået, vil være enige, og at vi vil være klar til at fremlægge et lovforslag i oktober, som tillader 130 km/t. på nogle veje, 120 km/t. på det meste af resten, og enkelte må så bevare den nuværende hastighedsgrænse.
Sandy Brinck (S), 2004-01-15:
Dette lovforslag er om ikke lex Ribe så i hvert fald meget inspireret af de problemer, man har haft i Ribe Amt mellem amtet og kommunerne i implementeringen af grundtakstmodellen. Konflikterne i Ribe Amt har jo også ført til, at Indenrigsministeriet har afgjort, at 143 sager skal genoptages.
Anne Grete Holmsgaard (SF), 2004-05-06:
Så der er ingen grund til overhovedet at forestille sig, at det her vil eller skal føre til bygninger med små vinduesarealer, og det er jo specielt glædeligt, fordi vi bor i et land, hvor der halvdelen af året er temmelig mørkt, og vi som mennesker har brug for meget lys. Fru Helga Moos rejste også spørgsmålet om, hvorvidt halveringen af energiforbruget skulle gælde for den enkelte bygning eller for den samlede bygningsmasse.
Mikkel Bjørn (DF), 2025-04-02:
Man kan ikke lancere en tredje erkendelse og sige, at man nu har forstået, at det ikke kun handler om arbejdskraft eller om det, at nogen er i arbejde, og at det nu ikke længere kun handler om, om nogen er i uddannelse, men at det også handler om, hvad det er for nogle værdier, nogen bærer med sig i hjertet, hvis man så to øjeblikke senere giver statsborgerskaber til nogle mennesker, som bærer alt andet end danske værdier i hjertet.
Kim Behnke (FP), 1997-10-30:
Og den væsentligste konklusion, sådan som jeg har læst bogen, er, at man i udviklingsbistandsministerens regi bør indføre nye metoder til økonomisk at vurdere forløbet af projekterne, hvor man følger dem tæt og lærer af de fejl, der bliver begået, og det er det, som vi gennem vores forslag til vedtagelse har forsøgt at få et folketingsflertal til at bakke op, og det er desværre ikke lykkedes, bl.a. fordi hr. Elmquist ikke vil være med til det.
Zenia Stampe (RV), 2024-04-26:
Og der efterspurgte vi, at vi kunne blive bedre til også at prøve at få nogle af de yngre, der er på vej ind i banderne, til at være mål for exitindsatsen, sådan at vi kan forhindre, at de kommer ind i banderne, i stedet for bare at hjælpe dem ud, når de først har gjort skade, og når de alligevel selv er motiverede for at komme ud af banderne.
Peter Hummelgaard Thomsen (S), 2019-03-12:
Det gælder selvfølgelig også regeringen, og derfor hilser jeg det velkommen, at udenrigsministerens melding på talerstolen i dag er, at man under udvalgsarbejdet er villig til at se på, om regeringen med nogle justeringer også kan tilslutte sig en beretning om beslutningsforslaget eller andet i den sammenhæng.
Jonas Dahl (SF), 2012-02-08:
Jeg vil også gerne sige her, at hvis der kommer en ny løsning, der løser alle de her problemer, vil vi se fordomsfrit på den, men det, der er helt afgørende, er, at vi har taget stilling til det konkrete forslag, der er lagt frem, og der må vi også bare sige, at vi har vendt tommelfingeren nedad.
Anders Samuelsen (LA), 2008-11-13:
Men igen: Det er en sag, som helt klart skal løses, ligesom jeg synes, at Socialdemokraterne skulle tage sig sammen og få løst op for det problem, at de kaster 20 mia. kr. i hovedet på folk, som er raske, i stedet for at bruge dem på folk, der er syge - hvert år.
Jann Sjursen (KRF), 2002-12-09:
Derfor synes vi, at den måde, skattestoppet bliver forvaltet på og dets udformning, blot betyder, at man begrænser det økonomiske råderum i stedet for at sætte ind med en skattereform, som kan være med til for alvor at få flere i beskæftigelse. Ser vi på finansloven med internationale øjne, og det synes jeg også, vi bør gøre, bærer den præg af, at Danmark fortsat skruer ned for de internationale aktiviteter, og det synes jeg sådan set er helt paradoksalt i de her dage, hvor de historiske vinde ikke mindst præger en by som København her forud for EU-topmødet og udvidelsen, men det er ikke desto mindre det, der er indtrykket af finansloven, som snart bliver vedtaget.
Bjørn Elmquist (RV), 1998-01-27:
Men vi har taget til efterretning, vi har noteret os, vi har hilst velkommen de erklæringer, som er kommet dels under PØ-udvalgets samråd forleden dag, dels under debatten og ministerindlæggene her, som jo klart tilkendegiver, at man i ministerierne er opmærksom på det og er i gang med det.
Susanne Clemensen (CD), 2001-05-02:
Vi håber, at Folketingets partier vil sende et signal om, dels at man allerede nu er villig til at se på, hvordan vi kan styrke den nuværende læreruddannelse, dels at ministeren må indlede forhandlinger med alle de relevante parter om konkrete løsninger, der kan forbedre folkeskolens fremtidige lærersituation.
Peter Skaarup (DF), 2000-05-03:
Jamen jeg må sige, at jeg ikke er særlig tilfreds med svaret, og det hænger sammen med, at jeg faktisk mener, at man med denne lov i 1998 lavede en lov, der var meget uklar, og det er også det, anklagemyndigheden siger i Højesteret, at den er meget uklar.
Finn Sørensen (EL), 2019-04-09:
Den ene er, at et flertal herinde i Folketinget og skiftende regeringer i årevis har strammet den økonomiske skrue over for kommunerne, og at man har en budgetlov, der forhindrer kommunerne – de fleste kommuner, bortset fra dem, der har en masse penge, de kan komme til at bruge – i at foretage den sociale investering, som alle taler om.
Ole Birk Olesen (LA), 2018-01-10:
Hvad angår huslejestigninger i den regulerede del af boligmarkedet, betyder det at kunne forhøje huslejen til det lejedes værdi ved renoveringer i henhold til en lov, som også Socialdemokratiet bakker op om, at det lejedes værdi sammenlignes med, hvad andre boliger koster.
Henrik Dam Kristensen (S), 2008-12-19:
Derfor vil jeg sige til hr. Simon Emil Ammitzbøll, at jeg synes, man skal gøre det, som er det eneste fornuftige, nemlig at lade regeringen påtage sig det ansvar, det er at være regering, og lade være med at sige, at det er oppositionen, der skal overtage regeringens ansvar.
Anders Fogh Rasmussen (V), 2002-05-02:
Så spørger fru Margrethe Vestager, hvor jeg dog har det fra, at der blev en større økonomisk skævhed under den tidligere regering: Det har jeg såmænd fra officielle publikationer fra den tidligere regering, bl.a. publikationer fra Finansministeriet fremkommet under den tidligere regering, hvoraf det tydeligt fremgår, at der er blevet en større økonomisk skævhed.
Mette Frederiksen (S), 2012-01-27:
Det afgørende bliver jo, når vi går ind i reformåret 2012, om vi også i reel handling kan vise fra alle Folketingets partier, at vi ønsker at understøtte både princippet om ret og pligt og selvfølgelig også, at det skal kunne betale sig at arbejde, men at vi i øvrigt skal tage ordentlig hånd om de mennesker, der møder store udfordringer i deres liv.
Brian Mikkelsen (KF), 2003-04-03:
- og hele »fødekæde«problematikken. Alle de udfordringer tager vi fat på, og de vil være indeholdt i regeringens oplæg til et nyt teaterudspil, som ikke vil være et egentligt lovforslag efter sommerferien, men et nyt teateroplæg, hvor vi indbyder Folketingets partier til en drøftelse.
Villy Søvndal (SF), 2012-01-18:
Jeg mødtes den 9. oktober 2011 med den kinesiske udenrigsminister, Yang Jiechi, og her udtrykte jeg mig klart om tibetanernes manglende mulighed for at udøve deres religion, deres kultur og deres sprog, for det er set fra Danmarks synspunkt noget, som det er helt afgørende, at man får lov til.
Jørn Jespersen (SF), 2002-05-22:
Kan vi f.eks. i de forhandlinger, regeringen meget snart indkalder til, forhandle om, at det sker allerede i 2003, eller har regeringen lagt sig fast på, at der i hvert fald ikke må komme nogen yderligere miljøbistand til de pågældende lande, Rumænien, Bulgarien osv., før 2004?
Kristian Jensen (V), 2018-05-22:
Men når regeringen laver et lovforslag, f.eks. når vi skal præsentere Økonomisk Redegørelse, som regeringen skal præsentere i næste uge, så består det jo af en lang række forskellige underliggende modelkørsler, som hele tiden løbende bliver rettet til, og som hele tiden løbende bliver brugt til at summere op til de præsentationer, der måtte være.
Poul Erik Dyrlund (S), 1998-05-07:
Ved debattens afslutning kunne vi konstatere, at arbejdsministeren her fra talerstolen konstaterede, at der nok var et problem, som man skulle kigge på under udvalgsarbejdet, og det var, som jeg opfatter det, et signal, der var udbredt tilfredshed med i Folketingssalen.
Samira Nawa (RV), 2022-03-31:
I Radikale Venstre bakker vi derfor varmt op om borgerforslaget, og i Radikale Venstre er vi klar til at anerkende både medfædre, der har fået barn via altruistisk rugemoderskab, men også dem, der har fået et barn ved hjælp af surrogatmor i udlandet.
Karina Adsbøl (DF), 2019-12-10:
Så måske ministeren vil komme lidt nærmere ind på det: Er det korrekt, at regeringen har sat tal på, hvor mange børn man tænker der skal anbringes, eller er regeringen enig med Dansk Folkeparti i, at det ikke handler om, at man skal have færre eller flere anbringelser, men at det handler om, at det er de rigtige børn, der bliver anbragt på et veldokumenteret grundlag?
Pelle Dragsted (EL), 2016-01-19:
Jeg vil bare høre, om ordføreren kan bekræfte, at resultatet af den her fastfrysning for nye boligejere er, at de vil komme til at sidde med den samme samlede udgift, hvilket fremgår af bemærkningerne på side 4, hvor der står, at fastfrysning af grundskyld i vidt omfang ventes at kapitaliseres i grund- og ejendomspriser, altså stigende grund- og ejendomspriser, særlig i og omkring de større byer.
Ole M. Nielsen (KRF), 2001-10-24:
Vi synes selvfølgelig, det skal løses, men er jo også lidt betænkelige ved den begrænsning af andelsboligforeningernes frihed til selv at løse sine ting, sådan som det ligger i forslaget her, og bureaukratisk er det jo altså også. Så vil jeg anføre nogle ting, som ingen har nævnt.
Anne Baastrup (SF), 1999-04-21:
Det synes vi i og for sig virker en lille smule ulogisk, og derfor er jeg selvfølgelig glad for, at ministeren vil gå ind og kigge lidt nøjere på det, og så må vi i øvrigt tage stilling til, om ministeren vil være med til at ændre på spørgsmålet om at åbne mere op for databaser. Jeg forstår - og det fastholder jeg; og jeg fatter ikke, hvordan det kan være - at de øvrige partier stort set ikke er indstillet på at åbne i højere grad for materialet fra EU.
Bent Hindrup Andersen (EL), 1997-11-20:
For det vil jo sige, at man så kan aftale joint implementation de forskellige lande i EU imellem, og det vil igen sige, at de lande inden for EU, der har formået at få en høj levefod med deraf følgende stort energiforbrug, kan købe sig aflad ved at investere i energi- og rensningsanlæg i Østeuropa og andre dele af Europa, hvor man ikke er så langt fremme som her, med den begrundelse, at pengene CO2-mæssigt så er bedre brugt, og det synes jeg er meget betænkeligt.
Pernille Vigsø Bagge (SF), 2013-02-07:
Men vil hr. Tom Behnke ikke anerkende, at De Konservative er en del af en folkeskoleforligskreds, og at de forandringer, der sker på folkeskoleområdet, er nogle, vi drøfter i den forligskreds, der er omkring folkeskolen, og ikke udenfor?
Claus Hjort Frederiksen (V), 2008-03-28:
Det er min klare holdning, at arbejdsgiveren i en situation, hvor lønmodtageren vægrer sig ved at skrive under, må overveje, om der i den konkrete situation vitterlig er behov for en jobklausul og på den måde tage stilling til, om ansættelsesforholdet skal fortsætte.
Jens Borking (EL), 2007-10-11:
Et af spørgsmålene gik på, hvordan medlemsstaternes holdning var til et forslag om, og nu citerer jeg en dansk oversættelse: … at benytte en anden terminologi uden at ændre den juridiske substans med hensyn til bl.a. traktatens navn, betegnelsen for EU-retsakter og Unionens udenrigsminister.
Jørn Neergaard Larsen (V), 2016-02-03:
Heldigvis er der jo i mange tusinde tilfælde forløb, hvor det viser sig, at det at arbejde og det at få fokus på den kapacitet, borgeren har, er hjælpsomt for borgeren og dermed også, kan vi sige, hjælpsomt for kommunen, der får hjulpet en borger og så slipper for en klientsituation, hvis man må kalde det det.
Keld Albrechtsen (EL), 2000-02-23:
De store lande har besluttet, at de vil bruge det projekt til at cementere deres magt i EU, Kommissionen vil bruge det til at få mere magt, formanden især, Europa-Parlamentet vil have mere magt, og så bruger de det påskud, at konferencen skulle være nødvendig for udvidelsen.
Sophie Løhde (V), 2017-02-24:
Jeg synes jo, at der er tale om en balance, hvor vi skal sørge for at inddrage og lytte til borgerne og til praktikernes erfaringer, men vi skal også sørge for at have blik for helheden og dermed se på tingene i en sammenhæng og balancere mellem de mange, mange forskellige hensyn, som der er.
Martin Lidegaard (RV), 2018-10-23:
Derfor vil min ordførertale også kredse om det tema, som jeg tror ligger de fleste seere og danskere på sinde, nemlig om det her lovforslag så er det, der skal til, og om man kunne forestille sig, at det, der skete i Danske Bank og måske nu også i Nordea Bank, kunne have fundet sted, hvis den her lov havde været der.
Mette Thiesen (DF), 2023-04-28:
I går kunne jeg høre på ordførerens kollega, at hun mente, at integrationen gik begge veje – altså at det også var det danske samfunds og danskernes ansvar at sikre, at mennesker, der kom fra eksempelvis Stormellemøsten og Nordafrika, skulle blive integreret i det danske samfund.
Jann Sjursen (KRF), 1998-04-30:
Jeg synes faktisk, det er ganske fornuftigt, at der sikres en rimelig fast boligplacering i de 3 år, som integrationsprogrammet skal løbe over, sådan at vi netop sikrer, at flygtninge - og de indvandrere, der også skal indgå i programmet - kan få så meget udbytte af integrationsfasen som overhovedet muligt.
Astrid Krag (S), 2020-01-15:
Når man kan gøre det, samtidig med at man kan sikre, at Ringsted bevarer sit antal statslige arbejdspladser, og man kan øge antallet af statslige arbejdspladser uden for København mere, end hvad den tidligere regering lagde op til, så må jeg sige, at det er lige før, det jo er et kinderæg med hele tre gode ting på en gang.
Birthe Rønn Hornbech (V), 1999-10-27:
Men naturligvis er vi i Venstre altid parate til at diskutere, om varetægtsfængslingerne kan indskrænkes, men det må som sagt ikke gå ud over politiets opklaringsmuligheder. Vi er altså derfor skeptiske over for absolutte frister, og vi vil da godt spørge, hvordan ministeren vægter de her hensyn. Er ministeren f.eks. villig til at give køb på opklaring i de pædofilisager, som er så omtalte i øjeblikket?
Holger K. Nielsen (SF), 1997-12-02:
Og dér vil jeg fastholde, at denne kritiske rapport, som forelå tre uger før den endelige vedtagelse af Schengenaftalen, var aldeles relevant for Folketingets behandling, for offentlighedens diskussion af den her sag. Derfor er det stadig væk overordentlig kritisabelt, at regeringen ikke fremsendte denne rapport, og det viser, hvilken skandale det var med det hastværk, Folketinget gennemførte Schengensagen på her i foråret.
Thor Pedersen (V), 2001-05-15:
Det er det, vi kalder et skattestop. Når det gælder kraftvarmeaftalen, så lå der fra andre, bl.a. Socialdemokratiet, at man ønskede, efter man havde løst problemerne for de decentrale værker og barmarksværker, at man partout i år 2005 betalte mere i afgift i de store byer.
Karina Lorentzen Dehnhardt (SF), 2025-04-04:
Ordføreren kræver et indgreb over for terrorbilligelse – det er jeg sådan set enig i; det hører heller ikke hjemme nogen steder – som jo er en indskrænkning af ytringsfriheden, men synes, at de her meget, meget grove vittigheder, som jeg i hvert fald synes er virkelig grove og krænkende, falder under ytringsfriheden.
Jeppe Bruus (S), 2022-12-20:
Det vil sige, at vi her, som ordførerne også har været inde på, lægger op til en forenkling for borgerne, som samtidig også er en forenkling for skatteadministrationen, og som dermed bidrager til, at vi fastholder den tidsplan, der allerede er lagt, som jo handler om, at når vi kommer frem til 2024, vil det være sådan, at man har nogle foreløbige 2022-vurderinger, der gør, at de nye vurderinger kan træde i kraft på en sådan måde, at der vil være både skatterabatter og skattelettelser forude.
Christian Juhl (EL), 2015-04-30:
Er ordføreren enig i, at der er millioner af arbejdere, der i dag lever under enormt elendige vilkår, og at der faktisk er virksomheder, der flytter fra steder, hvor der er et velreguleret arbejdsmarked, og til steder, hvor man kan snyde på vægten ved at udbytte arbejderne og ved som i Rana Plaza at lade dem arbejde under forhold, som er hamrende livsfarlige?
Jesper Langballe (DF), 2004-05-25:
Men må jeg spørge fru Birthe Rønn Hornbech: Når justitsministeren i sit svar sagde, at der ikke kunne føres skygge af bevis for, at Hizb-ut-Tahrir havde et ulovligt formål, er fru Birthe Rønn Hornbech så enig i den vurdering?
René Skau Björnsson (S), 1999-11-11:
Der bliver altså allerede nu arbejdet på at afskaffe de eksisterende ventelister, og oven i det har vi så i Folketinget i dag behandlet et lovforslag, der vil give kommuner, der tilbyder pasningsgaranti, mulighed for at øge forældrebetalingen med 1 pct. om året.
Søren Egge Rasmussen (EL), 2020-01-23:
Der står bl.a.: Såfremt der fortsat er et politisk ønske om at bevare en blandet boligmasse og beboersammensætning i byerne, så viser konsekvensanalyserne, at man skal være yderst tilbageholdende med at ophæve forbuddet, da det vil have en meget betydelig effekt på de eksisterende boligmarkeder, især i de store byer.
Pernille Frahm (SF), 1999-02-10:
Men er det så ikke sandt, at hele presset på det danske forbehold er opstået i direkte forlængelse af, at det her Folketing imod SF's ønske bl.a. først vedtager, at Danmark skal være medlem af Schengen, for bagefter at benægte, at det giver problemer, at Schengen er blevet en integreret del af Amsterdamtraktaten, en integreret del af unionsprojektet?
Per Ørum Jørgensen (KD), 2011-02-24:
Nu nævnte jeg i min ordførertale et konkret forslag om en flekskonto, og der kunne jeg egentlig godt tænke mig at høre, hvordan Venstre forholder sig til sådan en flekskonto, eventuelt også set i relation til, at man skal lave en plan frem mod 2020, hvor det selvfølgelig er vigtigt, hvad sådan en ordning kunne betyde både i forhold til arbejdsudbuddet og i forhold til de offentlige finanser.
Pernille Rosenkrantz-Theil (S), 2021-04-16:
Al ære og respekt for det, og det kan vi bruge til rigtig meget i vores videre tænkning, nemlig at man faktisk også kan se, at man forvaltningsmæssigt kan lægge nogle bremser ind for, hvor meget man som stat og kommuner må bestemme over de enkelte dagtilbud.
Bertel Haarder (V), 2007-03-13:
Jeg mener, det er et led i Enhedslistens åndelige gennembrud, som blev startet af fru Pernille Rosenkrantz-Theil og nu føres videre af hendes afløser som kirkeordfører, og det vidner om den brede opbakning, der er til det lovforslag, vi står med.
Ole Birk Olesen (LA), 2023-01-26:
Der er mange ting, der kommer ind, og der er mange ting, der skal ud for at give plads til det nye, der kommer ind osv. Så det, at man skifter ministerium, er ikke noget rigtig godt argument, for det gør sig også gældende, hvis man bliver i sit ministerium, at det kan være svært at huske.
Kristian Jensen (V), 2008-04-14:
Det er en mærkelig respekt, hr. Nick Hækkerup har for sine tidligere kolleger i landets kommuner, nemlig at deres vedtagelse af budget og drøftelser og afstemning om ændringsforslag ikke har nogen betydning; at det ikke er noget, vi skal tage alvorligt; at demokratiet i byrådene bare er sådan en skueproces; at det ikke er noget, som vi skal tage ind i vores betragtninger; at vi, når vi har lavet en aftale med Kommunernes Landsforening, så ikke bør vente på, at der er enighed om, hvordan tallene ser ud, men at vi bare fra regeringens side egenhændigt skal sidde og vurdere ud fra, hvad vi forventer der er, forud for en endelig vedtagelse af kommende skatteprocenter og kommende udgiftsniveau i kommunerne.
Erling Bonnesen (V), 2024-12-13:
Jeg har det sådan med de andre ting, som jeg netop lige har markeret nu, at jeg synes, at når der bliver rejst de her spørgsmål, som også hr. Carl Valentin jo da i høj grad gør, skal vi tage det seriøst, se på det, få det undersøgt og ikke bare, som nogle måske kunne finde på, slå os selv på lårene af grin.
Mette Hjermind Dencker (DF), 2012-03-22:
Så min begrundelse for forespørgslen er, at jeg har et håb om, at ministeren her vil løfte sløret for, hvad det er, der foregår inde bag ministeriets vægge, så alle i landområderne forhåbentlig kan ånde lettet op og vide, at der snart vil komme en lang række forbedringer af landområderne.
Rosa Lund (EL), 2024-05-30:
Det er jo måske en del af det, der gør, at det er så vigtigt, at Folketinget også laver en evaluering af det her lovforslag, altså fordi det er bredt, men også fordi det i min og Enhedslistens optik – og jeg kan høre, at det også gælder SF – er ret indgribende tiltag for borgerne i det.